rejauldu/bengali-wikipedia huggingface dataset:
থাম্ব|300px|প্রস্তাবিত তেঁতুলিয়া করিডোর তেঁতুলিয়া করিডোর হলো  দীর্ঘ একটি প্রস্তাবিত সংযোগপথ, যা বাংলাদেশের সর্ব-উত্তরের তেঁতুলিয়া উপজেলার দেবনগর ইউনিয়নের মধ্য দিয়ে ভারতের পশ্চিমবঙ্গ রাজ্যের উত্তর দিনাজপুর জেলার চোপড়া মহকুমাকে জলপাইগুড়ি জেলার জলপাইগুড়ি ও ময়নাগুড়ির সাথে যুক্ত করবে। করিডোরটি খোলার জন্য ভারতীয় সরকার বাংলাদেশ সরকারের সাথে আলোচনা চালু রেখেছে। এ করিডোরটি প্রায়  দূরত্ব কমিয়ে উত্তর-পূর্ব ভারতের মূল ভারতীয় ভূখণ্ডের সঙ্গে যোগাযোগ সহজতর করবে।   ইতিহাস   ভারত বিভাজনের পর থেকে ভারতের মূল ভূখণ্ডের সাথে উত্তর-পূর্ব ভারতের একমাত্র সংযোগ সড়ক হলো শিলিগুড়ি করিডোরের সরু পথ, যা ভূমিধ্বস প্রভৃতি সহসা প্রাকৃতিক বিপর্যয়ের সম্মুখীন। ১৯৮০ খ্রিষ্টাব্দে স্বাক্ষরিত বাংলাদেশ–ভারত বাণিজ্য চুক্তির অষ্টম ধারা অনুসারে, “উভয় দেশের সরকার দুই দেশের মধ্যকার বাণিজ্যের জন্য একে অপরের জলপথ, রেলপথ ও সড়কপথ ব্যবহার করতে এবং এক দেশের সীমানার ভেতর দিয়ে অন্য দেশের পণ্য পরিবহনে সম্মত হচ্ছে।” এই চুক্তির আওতায় ভারত নিজ ভূখণ্ডের ওপর তিন বিঘা করিডোরের মাধ্যমে সীমিত সময়ের জন্য ইজারা ভিত্তিতে বাংলাদেশ-বাংলাদেশ যাতায়াতের সুবিধা দেয়। পরবর্তীতে ২০১১ খ্রিষ্টাব্দের সেপ্টেম্বর মাসে সেই সময় ২৪ ঘণ্টায় উন্নীত হয়। এর বিনিময়ে এই অঞ্চলের রাজনীতিবিদরা বাংলাদেশের ওপর দিয়ে ভারতের চলাচলের সুবিধা দিতে অনুরোধ করে।  বাংলাদেশ সরকার তেঁতুলিয়া করিডোর বিষয়ে কোনো সিদ্ধান্ত গ্রহণ করেনি, বরং সিদ্ধান্ত অনিষ্পন্ন রয়েছে। স্থানীয় নেতারা ভারত সরকারকে এই বিষয়ে অগ্রসর হতে এবং বাংলাদেশ–ভারত ছিটমহল বিনিময় চুক্তির আওতায় এর সমাধান করার তাগিদ দেন।   সুবিধা  তেঁতুলিয়া করিডোর ভারতের মূল ভূখণ্ডের সাথে উত্তর–পূর্ব ভারতের দূরত্ব  পর্যন্ত কমিয়ে আনবে। এইভাবে এই অঞ্চলের বাণিজ্য সহজতর করার পাশাপাশি জলপাইগুড়ি জেলাকে প্রশাসনিক দিক দিয়ে রাজ্যের রাজধানীর সাথে দ্রুততর সংযোগ নিশ্চিত করবে।   তথ্যসূত্র    বহিঃসংযোগ   বাংলাদেশ–ভারত আন্তঃসীমান্ত সংযোগের মানচিত্র  বিষয়শ্রেণী:বাংলাদেশ–ভারত সম্পর্ক বিষয়শ্রেণী:বাংলাদেশ–ভারত সীমান্ত বিষয়শ্রেণী:ভূরাজনৈতিক করিডোর বিষয়শ্রেণী:পঞ্চগড় জেলা বিষয়শ্রেণী:বাংলাদেশের ভূগোল বিষয়শ্রেণী:ভারতের সীমান্ত বিষয়শ্রেণী:বাংলাদেশের সীমান্ত বিষয়শ্রেণী:রংপুর বিভাগের ভূগোল
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১৩:০৫, ৭ অক্টোবর ২০১৮ (ইউটিসি) সিতেশ রঞ্জন দেব   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) মানদণ্ড অনুযায়ী উত্তীর্ণ  নয়। ~মহীন (আলাপ) ১৮:০০, ১৮ সেপ্টেম্বর ২০১৮ (ইউটিসি)  উল্লেখযোগ্য ব্যক্তি। একাধিক সংবাদপত্রে তার পশুশালা সম্পর্কে সংবাদ প্রকাশিত হয়েছে। আন্তর্জাতিক জার্নালে নিবন্ধ প্রকাশিত হয়েছে। ‍‍‍‍‍‍‍‍‍কল্যাণ সরকার (আলাপ) ১৮:২৭, ১৮ সেপ্টেম্বর ২০১৮ (ইউটিসি)  অপসারণে  , পশু-পাখি সংরক্ষণের মত মহৎ কাজে জড়িত তিনি। বিভিন্ন পত্রিকায় স্বাভাবিক ভাবেই তার ব্যতিক্রমী কাজ নিয়ে লেখা বের হয়েছে। কিন্তু তাই বলে উক্ত ব্যক্তির বিশ্বকোষীয় উল্লেখযোগ্যতা অর্জিত হয়ে যায় না। — সাফি ১০:২১, ১৯ সেপ্টেম্বর ২০১৮ (ইউটিসি)  তার চিড়িয়াখানা, নাম সিতেশ বাবুর চিড়িয়াখানা শ্রীমঙ্গল উপজেলার একমাত্র চিড়িয়াখানা। মৌলভীবাজার সদর উপজেলায়ও কোনো চিড়িয়াখানা নেই, এবং ওই চিড়িয়াখানার নাম তার নামেই। এবং মৌলভীবাজার উপজেলার উল্লেখযোগ্য দর্শনীয় স্থানের একটি। যে সকল দেশি বিদেশি পর্যটক এ অঞলে আসে তাদের বেশিরভাগই সিতেশ বাবুর চিড়িয়াখানায় আসে এবং পরবর্তীতে ঐ পর্যটকবৃন্দ সিতেশ বাবুর নাম ইন্টারনেটে তালাশ করে উইকিপিডিয়ায় না পেলে উইকিপিডিয়ারই নাম খারাপ হবে কারন সিতেশ বাবু একজন উল্লেখযোগ্য ব্যাক্তি, বহু সংবাদপত্রে তার সম্পর্কে সংবাদ প্রকাশিত হয়েছে।  কারো নাম ইন্টারনেটে তালাশ করে উইকিপিডিয়ায় না পেলে উইকিপিডিয়ারই নাম খারাপ হবে বলে তাকে নিয়ে উইকিপিডিয়ায় নিবন্ধ থাকতে হবে এমন যুক্তিতেই যদি নিবন্ধ লেখা যায় তাহলে উল্লেখযোগ্যতার বিধি রচনার কি প্রয়োজন ছিলো। প্রায়ই সামাজিক যোগাযোগ মাধ্যমে বিভিন্ন ব্যক্তি ভাইরাল হন। তাদের নিয়ে গুগোলে অসংখ্যবার নাম তালাশ করা হয়। আর কোন জেলায় একটিও ভালো চিড়িয়াখানা না থাকলে যা আছে সেটিই উল্লেখযোগ্য হয়ে যায় না। আপনাকে অনুরোধ করবো উইকিপিডিয়া:উল্লেখযোগ্যতা (ব্যক্তি) এর নীতিগুলো ভালো করে পড়ার এবং কোন বিধি অনুযায়ী সিতেশ বাবু উল্লেখযোগ্য তা বর্ণনা করার। ধন্যবাদ — সাফি ১০:০৫, ২১ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শয়তান () হল বিকাস বহল দ্বারা পরিচালিত ২০২৪ সালের ভারতীয় হিন্দি ভাষার একটি অতিপ্রাকৃত লোমহর্ষক চলচ্চিত্র। ছবিটি দেবগন ফিল্মস, জিও স্টুডিওস এবং প্যানোরামা স্টুডিওস দ্বারা প্রযোজিত হয়েছে। ছবিটিতে অভিনয় করেছেন অজয় দেবগন, আর. মাধবন, জ্যোতিকা, জানকি বদিওয়ালা এবং অঙ্গদ রাজ। ছবিটির সঙ্গীত পরিচালনা করেছেন অমিত ত্রিবেদী, অন্যদিকে সিনেমাটোগ্রাফি এবং সম্পাদনা পরিচালনা করেছেন সুধাকর রেড্ডি ইয়াককান্তি এবং সন্দীপ ফ্রান্সিস।  ২০২৪ সালের জানুয়ারীতে শিরোনাম নিশ্চিত করার সাথে ২০২৩ সালের মে মাসে ছবিটি আনুষ্ঠানিকভাবে ঘোষণা করা হয়েছিল। প্রধান ফটোগ্রাফি ২০২৩ সালের জুনে শুরু হয়েছিল এবং ভারত এবং লন্ডনে অগ্রসর হয়ে ২০২৩ সালের সেপ্টেম্বর মাসে শেষ হয়েছিল। এটি ২০২৩ সালের গুজরাটি চলচ্চিত্র বশের পুনর্নির্মাণ।  মহা শিবরাত্রির সাথে মিলে ২০২৪ সালের ৮ই মার্চ শয়তান থিয়েটারে মুক্তি পায়। এটি অভিনয় এবং চিত্রনাট্যের দিকে পরিচালিত প্রশংসা সহ সমালোচকদের কাছ থেকে বেশিরভাগ ইতিবাচক পর্যালোচনা পেয়েছে। এটি একটি বাণিজ্যিক সাফল্য ছিল, বিশ্বব্যাপী ₹১৬৭ কোটির বেশি আয় করে এবং ২০২৪ সালের পঞ্চম সর্বোচ্চ আয়কারী ভারতীয় চলচ্চিত্রে পরিণত হয়।https://www.livemint.com/news/trends/shaitaan-box-office-collection-day-10-ajay-devgn-madhavan-s-2024-supernatural-movie-mints-rs-133-crore-worldwide-11710726721016.html  তথ্যসূত্র  বিষয়শ্রেণী:২০২৪-এর লোমহর্ষক চলচ্চিত্র বিষয়শ্রেণী:মুসৌরিতে ধারণকৃত চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র
দর্শনা জাভেরি (জন্ম ১৯৪০), চার জাভেরী বোনদের  মধ্যে সর্ব কনিষ্ঠ, যাঁরা ছিলেন শীর্ষস্থানীয় মণিপুরী নৃত্যের প্রচারক। মণিপুরী হলো একটি ভারতীয় ধ্রুপদী নাচের রূপ।  তিনি গুরু বিপিন সিংয়ের শিষ্য এবং ১৯৫৮ সালে তাঁর বোনদের সাথে মঞ্চে নৃত্য প্রদর্শন শুরু করেছিলেন।  তিনি ১৯৭২ সালে মণিপুরী নর্তনালয় প্রতিষ্ঠা করেন, যা ভারতে মণিপুরী নৃত্যকে জনপ্রিয় করে তুলেছে এবং বর্তমানে তাঁর নেতৃত্বে মুম্বাই, কলকাতা এবং ইম্ফলে এর কেন্দ্র রয়েছে। Doshi, p. 43   প্রাথমিক জীবন এবং প্রশিক্ষণ  জাভেরী এক গুজরাটি পরিবারে জন্মগ্রহণ করেছিলেন এবং মুম্বাইয়ে বেড়ে উঠেছিলেন। ছয় বছর বয়সে, তিনি, তাঁর বড় বোন নয়না এবং রঞ্জনাকে তাঁদের বাড়িতে গুরু বিপিন সিংহের কাছ থেকে মণিপুরী নৃত্য শিখতে দেখেন। শীঘ্রই, তিনিও তাঁর বোন সুবর্ণাকে নিয়ে ওঁদের সাথে নাচ শিখতে শুরু করেছিলেন।  পরে তিনি সূত্রধারী ক্ষেত্রিতোম্বী দেবীর কাছে রসলীলা নাচ, গুরু মেইতেই তোম্বা সিংয়ের কাছ থেকে নট পাং এবং কুমার মাইবি থেকে ঐতিহ্যগত মাইবি জাগোই নাচ শিখেছিলেন।   পেশা  ১৯৫০ এর দশকে, জাভেরী বোনেরা - নয়না, রঞ্জনা, সুবর্ণা এবং দর্শনা সারা ভারত এবং বিদেশে একসাথে নৃত্য প্রদর্শন করা শুরু করেন। ১৯৫৬ সালে ইম্ফলের রাজকীয় প্রাসাদের ভিতরে গোবিন্দজি মন্দিরে প্রথম কোনো অ-মণিপুরী হিসেবে নৃত্য পরিবেশিত করেছিলেন। অবশেষে, বোনেরা ১৯৭৭ সালে মুম্বাই, কলকাতা এবং ইম্ফলে তাঁদের গুরু কলাবতী দেবীর সাথে মণিপুরী নর্তনালয়  প্রতিষ্ঠা করেছিলেন এবং Singha, p. 177 এর পর তাঁদের নাম মণিপুরী নৃত্যের সাথে সমার্থক হয়ে ওঠে।  কয়েক বছর ধরে, দর্শনা নৃত্যের বিষয়ে বেশ কয়েকটি বই এবং নিবন্ধ প্রকাশ করেছেন এবং তাঁর গুরুর জীবদ্দশায় তাঁর গুরুকে শিক্ষকতা ও গবেষণায় সহায়তা করেছিলেন। এর পাশাপাশি, নিজে দায়িত্ব নেওয়ার আগে পর্যন্ত, তিনি নৃত্য পরিচালনাতেও তাঁকে সহায়তা করেছিলেন।   ২০০৮ সালে প্রখ্যাত নৃত্য সমালোচক সুনীল কোঠারি একটি নিবন্ধে  উল্লেখ করেন, তাঁরা (জাভেরী বোনেরা) "শহরে মণিপুরী নৃত্যের মন্দিরের ঐতিহ্য আনার জন্য দায়ী"। নিবন্ধটিতে আরও উল্লেখ করা হয় যে, নয়না দুই দশক আগে মারা গিয়েছেন এবং সুবর্ণা সুস্থ নন। রঞ্জনা ও দর্শনা তাঁদের দল নিয়ে নৃত্য পরিবেশন অব্যাহত রেখেছেন এবং মণিপুরী নৃত্য শেখানো চালিয়ে যাচ্ছেন।    পুরস্কার ও সম্মাননা  দর্শনা জাভেরী ১৯৯৬ সালে ভারতের নৃত্য, সঙ্গীত ও নাটকের জাতীয় আকাদেমি, সঙ্গীত নাটক একাডেমী কর্তৃক সঙ্গীত নাটক আকাদেমি পুরস্কার পেয়েছেন। Dance Manipuri awardees  Sangeet Natak Akademi website ২০০২ সালে তিনি পদ্মশ্রী পুরস্কারে সম্মানিত হয়েছেন।  তিনি ২০১৮ সালে কালিদাস সম্মান পেয়েছেন।   মন্তব্য    তথ্যসূত্র         বহিঃসংযোগ    দর্শনা জাভেরীর ব্যক্তিগত ওয়েবসাইট    স্পিক ম্যাকায় পদ্মশ্রী দর্শনা ঝভেরি   দর্শনা ঝভেরি ও তার দল  বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:মণিপুরী নৃত্যশিল্পী বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:মহারাষ্ট্রের নারী শিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:গুজরাতি ব্যক্তি বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:মুম্বইয়ের শিল্পী বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:মহারাষ্ট্রের নারী শিক্ষাবিদ বিষয়শ্রেণী:মহারাষ্ট্রের শিক্ষাবিদ বিষয়শ্রেণী:২০শ শতাব্দীর ভারতীয় নারী শিল্পী
গ্রোন এল্ড (; ) হল জার্নভাগস্টোর্গেট, উমিয়া, সুইডেনে অবস্থিত শিল্পী ভিকে লিন্ডস্ট্র্যান্ড কর্তৃক নির্মিত কাচের ভাস্কর্য যা উমিয়ার ঠিক উমিয়া কেন্দ্রীয় স্টেশনে অবস্থিত। নয় মিটার দৈর্ঘ্যের এই কাচের ভাস্কর্যটি ১৯৭০ সালে এর উদ্বোধনের সময় ছিল পৃথিবীর সর্বোচ্চ কাচের ভাস্কর্য।   ইতিহাস  এইচএসবির প্রধান সিভেন ওয়াল্যান্ডার ভিকে লিন্ডস্ট্র্যান্ড কর্তৃক নির্মিত 'প্রিসমা ভাস্কর্যটি দেখার পরেই অপর একটি ভাস্কর্য নির্মাণের কথা বলেন। এইচএসবি গ্রোন এল্ডকে উমিয়া মিউনিসিপ্যালিটিকে দান করেন কিন্তু তারাই এর নির্মাণব্যয় বহন করেছিল।  লেনার্ট জোহানসন, যিনি ১৯৭০ সালে ভাস্কর্যটিকে একত্রিত করেন, তিনি সাংবাদিকদের কাছে ২০১৩ সালের ডিসেম্বরে বলেন যে ভাস্কর্যটির একটি কাচের ফ্রেমে মাও জিডং-এর একটি লুকানো ছবি রয়েছে এবং তিনিই ছবিটিকে লুকিয়েছিলেন।   ভাস্কর্য গ্রোন এল্ড'' মোট তিনটি পাকান কাচ থাম দিয়ে গঠিত যা ধীরে ধীরে সরু অয়ে উপরে উঠে গেছে। কাচের থামগুলো তিন হাজার, নয় মিলিমিটার তীক্ষ্ণ কাচের প্লেট দিয়ে তৈরি হয়েছে যা সুইডেনের এমাবোডা গ্লাসভার্ক বানিয়েছিলেন। এই কাচের টুকরোগুলোকে কঠিন জলবায়ুর মাঝে টিকে থাকার জন্য ইপক্সি গ্লু দিয়ে আটকানো হয়েছে। নয় মিটার উচ্চতাবিশিষ্ট এই ভাস্কর্যর ওজন ৪৫ টন এবং এটি ভারী কনক্রিটনির্মিত বেদীর ওপর অবস্থিত যা গভীর পাইলিং দ্বারা তৈরি হয়েছে।   তথ্যসূত্র   বিষয়শ্রেণী:সুইডেনের শিল্প বিষয়শ্রেণী:সুইডেনের বাহ্যিক ভাস্কর্য বিষয়শ্রেণী:উমিয়া বিষয়শ্রেণী:১৯৭০-এর ভাস্কর্য
গুপ্তেশ্বর দেবালয় বা গুপ্তেশ্বর মন্দির () হল অসম এর শোণিতপুর জেলার পশ্চিম প্রান্তে ঢেকীয়াজুলি শহরে অবস্থিত হিন্দু ধর্ম এর এক দেবালয়। এই দেবালয় শিঙরী মন্দির হিসাবেও জানা যায়, কালিকা পুরাণ এ শৃংগটক নামেরে এর উল্লেখ আছেhttp://www.india9.com/i9show/Singri-Temple-20079.htm india9.com, Singri Temple, আহরণ করা তারিখ : ২৮-১০-২০১২। তেজপুর শহর থেকে প্রায় ৪৫ কিলোমিটার আর ঢেকীয়াজুলি শহর থেকে প্রায় ১১ কিলোমিটার ভিতরে ব্রহ্মপুত্র নদীর পারে শিঙরী পাহাড়ের  পাদদেশে এই দেবালয় অবস্থিত। লোকপ্রবাদ অনুসারে, এই মন্দিরটি স্বয়ং বিশ্বকর্মা দেবতা নির্মাণ করেছিলেন, এবং রেপরে আহোম স্বর্গদেউ ইহা সম্প্রসারিত করেনঐতিহাসিক গুপ্তেশ্বর দেবালয়র কথা, লিখক: ললিত কুমার গগৈ, পৃষ্ঠা নং : ৬ (সম্পাদকীয় পৃষ্ঠা), অসমীয়া প্রতিদিন, প্রকাশ: ২৭ অক্টোবর, ২০১২, শণিবার।  গঠন গুপ্তেশ্বর দেবালয়ের শিখরে একটি পিতলের কলসি, একটি মুখ্য তোরণ আছে। দেবালয়ের চারপাশ প্রাচীন কালের ইট দ্বারা নির্মিত।  ইতিহাস এবং প্রবাদ গুপ্তেশ্বর দেবালয়ের নামকরণ সংক্রান্ত একটা লোকশ্রুতি অনুসারে দ্বাপর যুগএ শোণিতপুরের রাজা বাণাসুর কাশীধামে গিয়ে শিবএর আরাধনা করেছিলেন। তিনি কাশী থেকে এসে নিজ রাজ্যের ভিতরে দ্বিতীয় একখানি কাশীধাম স্থাপন করার মনস্থ করে এখনকার লুহিতের পারে বিশ্বনাথ ঘাটএ নির্মাণ কার্য আরম্ভ করেন। বানাসুরের এই বৃহৎ কাশীধাম নির্মাণের কথা জানতে পেরে স্বর্গের দেবতাগণ বিস্মিত হ’ল এবং এই পরিকল্পনা বিফল করবার জন্য বাণরাজার আনা একটা শিবলিংগ চুরি করি এনে শিঙরীর পাহাড়ের গুহাতে লুকিয়ে রাখে। শিবকে এইভাবে গুপ্ত করে রাখার জন্যই এই মন্দির গুপ্তেশ্বর নামে পরিচিত হয়।  তথ্যসূত্র  বহিঃসংযোগ  চিত্র সংযোগ    ভিডিও   বিষয়শ্রেণী:ভারতের মন্দির বিষয়শ্রেণী:অসমের মন্দির
তাকেহিরো তোমিয়াসু (, ; জন্ম: ৫ নভেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৪ সালে, তোমিয়াসু জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। তিনি ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি ২৩ ম্যাচে ১টি গোল করেছেন। তিনি জাপানের হয়ে এপর্যন্ত ১টি এএফসি এশিয়ান কাপে (২০১৯) অংশগ্রহণ করেছেন, যেখানে তিনি হাজিমে মোরিয়াসুর অধীনে এএফসি এশিয়ান কাপের রানার-আপ হয়েছেন।  ব্যক্তিগতভাবে, তোমিয়াসু বেশ কিছু পুরস্কার জয়লাভ করেছেন, যার মধ্যে ২০২০ সালে আইএফএফএইচএস বর্ষসেরা এএফসি পুরুষ দলে স্থান পাওয়া অন্যতম। দলগতভাবে, তোমিয়াসু এপর্যন্ত ১টি শিরোপা জয়লাভ করেছেন, যা জাপানের বয়সভিত্তিক দলের হয়ে জয়লাভ করেছেন।  প্রারম্ভিক জীবন তাকেহিরো তোমিয়াসু ১৯৯৮ সালের ৫ই নভেম্বর তারিখে জাপানের ফুজুওকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোমিয়াসু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ                  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অলিম্পিক ফুটবলার বিষয়শ্রেণী:ইতালিতে জাপানি প্রবাসী ক্রীড়াবিদ বিষয়শ্রেণী:জাপানি প্রবাসী ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল সেন্ট্রাল ডিফেন্ডার
বক্স ক্রিকেট লিগ (সংক্ষেপে বিসিএল নামে পরিচিত) হচ্ছে একটি ভারতীয় ক্রীড়া রিয়্যালিটি টেলিভিশন অনুষ্ঠান, যেখানে টেলিভিশনের বিভিন্ন তারকারা একটি ইনডোর ক্রিকেট খেলার ফরম্যাটে এক দল অপর দলের সাথে প্রতিদ্বন্দ্বিতা করে।http://www.india.com/showbiz/box-cricket-league-teams-bcl-2016-team-details-with-tv-actors-names-of-celebrities-1028570/http://www.spotboye.com/television/television-news/delhi-dragons-wins-bcl-season-2/573c66647377df5f04b0674fEkta Kapoor selects 150 Actors for her biggest sport reality show Box Cricket League  দলসমূহ এই অনুষ্ঠানে ১০টি দলকে একটি গ্র্যান্ড পুরস্কারের জন্য একে অপরের বিরুদ্ধে প্রতিদ্বন্দ্বিতা করে।   দিল্লী ড্রাগন্স – ১ম এবং ২য় আসরের বিজয়ী।Delhi Dragons wins BCL Season 2; Karan Wahi is the man of the series - India Today  চণ্ডীগড় কাবস  পুনে অনমোল রত্ন  চেন্নাই সোয়াগার্স  মুম্বাই টাইগার্স  জয়পুর রাজ জোশিলে  আহমেদাবাদ এক্সপ্রেস  লখনউ নবাবস  রাউডি বেঙ্গালুরু  কলকাতা বাবু মশাইস  তথ্যসূত্র  বহিঃসংযোগ  অফিসিয়াল ওয়েবসাইট      বিষয়শ্রেণী:টেলিভিশনে ক্রিকেট বিষয়শ্রেণী:সনি এন্টারটেনমেন্ট টেলিভিশনের মৌলিক অনুষ্ঠান বিষয়শ্রেণী:ভারতীয় খেলাধুলা টেলিভিশন ধারাবাহিক বিষয়শ্রেণী:ভারতীয় আপাতবাস্তব টেলিভিশন অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০১৪-এ অভিষিক্ত ভারতীয় টেলিভিশন ধারাবাহিক বিষয়শ্রেণী:এমটিভি ইন্ডিয়ার মৌলিক অনুষ্ঠান বিষয়শ্রেণী:কালার্স টিভির মৌলিক অনুষ্ঠান বিষয়শ্রেণী:বালাজী টেলিফিল্মস টেলিভিশন ধারাবাহিক
সোনিয়া চাহাল হলেন একজন ভারতীয় অপেশাদার বক্সার। তিনি ২০১৮ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক জয় করেছেন।   প্রারম্ভিক জীবন এবং কর্মজীবন  চাহালের জন্ম হরিয়ানা রাজ্যের ভিওয়ানি জেলার নিমরি গ্রামে। তাঁর বাবার নাম জয় ভগবান এবং মা হলেন নীলম। তাঁদের দুই সন্তানের মধ্যে সোনিয়া ছোট। তাঁর বাবা একজন কৃষক এবং মা হলেন গৃহিণী। সোনিয়া এখন রোহতকের মহর্ষি দয়ানন্দ বিশ্ববিদ্যালয়ের তৃতীয় বর্ষের চারুকলার ছাত্র।  কবিতা চাহাল সহ তাঁর গ্রামের অন্য মহিলা মুষ্টি যোদ্ধাদের সাফল্যের দ্বারা অনুপ্রাণিত হয়ে এবং তাঁর শারীরিক শিক্ষার শিক্ষক সুরেশের দ্বারা উৎসাহিত হয়ে, সোনিয়া চাহাল ৯ম শ্রেণীতে পড়ার সময় মুষ্টিযুদ্ধ বা বক্সিং শুরু করেছিলেন। ২০১১ সালে তাঁর বাবা-মা তাঁকে ভিওয়ানি বক্সিং ক্লাবে নথিভুক্ত করেন, যেখানে তিনি দ্রোণাচার্য পুরস্কারপ্রাপ্ত জগদীশ সিংয়ের অধীনে বক্সিং রিংয়ের কলাকৌশল শিখেছিলেন। তিনি সেই বছরেই স্কুল-স্তরের জাতীয় চ্যাম্পিয়নশিপে রৌপ্য পদক জিতেছিলেন। তিনি পরের তিন বছর ভিওয়ানিতেই তাঁর প্রশিক্ষণ অব্যাহত রেখেছিলেন।  অল্প সময়ের মধ্যেই, সোনিয়া আন্তঃস্কুল বক্সিং চ্যাম্পিয়নশিপ জিততে শুরু করেন এবং তারপরে বক্সিং ফেডারেশন অফ ইন্ডিয়া দ্বারা আয়োজিত জেলা, রাজ্য এবং জাতীয় পর্যায়ের টুর্নামেন্টে জয়লাভ করেন। ২০১২ সালে, তিনি জাতীয় চ্যাম্পিয়নের মুকুট লাভ করেন এবং ২০১৩, '১৪ এবং '১৬ সালে তাঁর শিরোপা ধরে রাখেন। ২০১৭ সালে রোহতকের জাতীয় বক্সিং একাডেমিতে চলে গিয়ে, তিনি একই বছর ইন্ডিয়া ওপেন টুর্নামেন্টে রৌপ্য জিতেছিলেন।  চাহাল ফেদারওয়েট বিভাগে (৫৪ - ৫৭ কেজি) রৌপ্য পদক জিতেছিলেন। ২০১৮ এআইবিএ মহিলা বিশ্ব বক্সিং চ্যাম্পিয়নশিপের ফাইনালে জার্মানির অরনেলা ওয়াহনারের কাছে তিনি হেরে গিয়েছিলেন। এই পরাজয়ের পর সোনিয়া বলেছেন, “যদিও লাইট ফ্লাইওয়েট ৪৫-৪৮ কেজি বিভাগে ষষ্ঠ স্বর্ণপদক জিতে নেওয়া আমার আদর্শ মেরি কমের সাথে মঞ্চ ভাগাভাগি করা আমার জন্য একটি গর্বের মুহূর্ত ছিল, কিন্তু আমি আমার প্রদর্শনে হতাশ হয়েছিলাম। তবে আমি এখন আত্মবিশ্বাসী যে আমি পরের বার উন্নতি করব।” প্রসঙ্গত এই একই প্রতিযোগিতায় ৪৮ কিলোগ্রাম বিভাগে, ইউক্রেনের হানা ওখোতাকে হারিয়ে মেরি কম তাঁর ঐতিহাসিক ষষ্ঠ বিশ্ব শিরোপা জয় করেছিলেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:জীবিত ব্যক্তি
বুজির বন সিলেটের জৈন্তাপুর ও গোয়াইনঘাট উপজেলার প্রান্তসীমায় নির্জন স্থানে অবস্থিত একটি জলাবন। এ বনটি করিচ, কাঁপনা ও পুড়াখাই এই তিন নদীর মিলনস্থলে আবহমানকাল থেকে টিকে আছে।   অবস্থান  সিলেট-তামাবিল সড়ক ধরে হরিপুরের পরেই করিচ ব্রিজ। সে সেতু থেকে পশ্চিম দিকে মাত্র চার কিলোমিটার দূরত্বের মধ্যেই বনটির অবস্থান।   উদ্ভিদবৈচিত্র্য   হিজল, করচ, জারুল, বরুন, শেওড়া, বুরি আর কদমের লম্বা লম্বা সারি জলাবনটিতে দেখা যায়। শতবর্ষী হিজল গাছগুলো নিজের ডালপালা আর পাতা দিয়ে অনেক জায়গাজুড়ে অবস্থান করছে। বর্ষায় বনটি অনেক বেশি সতেজ হয়ে ওঠে। বনের বিচিত্র সব গাছগাছালি জলচর, স্থলচর ও উভচর প্রাণীদের সাথে শতাব্দীর পর শতাব্দী টিকে আছে। বনের ভেতরে প্রবেশ করলে মুর্তা, বেত, হোগলা আর শনের ঘন জঙ্গল চোখে পড়ে।  জীববৈচিত্র্য  নানা প্রজাতির উদ্ভিদ, জলচর ও স্থলচর প্রাণীর আবাসস্থল বুজির বন জীববৈচিত্র্যে সমৃদ্ধ একটি জলাবন। উদবিড়াল, গেছো ইদুর, কাঠবিড়ালী, খেঁকশিয়ালসহ নানা প্রজাতির প্রাণীসহ অনেক মেছোবাঘ বনটিতে বাস করে। চিল, ঈগল, ডাহুক, কানাবক, বালিহাস আর নানা প্রজাতির পাখিও দেখা যায় এই বনে। বিশেষ করে, শীতকালে পরিযায়ী পাখির কলকাকলীতে মুখর থাকে এ বন। দেশীয় নানা প্রজাতির মাছে ভরপুর বনটি। তথ্যসূত্র  আরও দেখুন  রাতারগুল জলাবন   লক্ষ্মী বাওড় জলাবন   বিষয়শ্রেণী:এশিয়ার জলাবন বিষয়শ্রেণী:সিলেট জেলার দর্শনীয় স্থান
সুবিন লিম্বু () হলেন নেপালি সৌন্দর্য প্রতিযোগিতার একজন শিরোপাধারী। তিনি ২০১৪ সালের ২রা মে তারিখে কাঠমান্ডুর আর্মি অফিসার্স ক্লাবে আয়োজিত একটি অনুষ্ঠানে মিস নেপাল ২০১৪ ওয়ার্ল্ড প্রতিযোগিতায় বিজয়ী মুকুট অর্জন করেছিলেন। প্রাক্তন মিস নেপাল ইশানি শ্রেষ্ঠর কাছ থেকে তিনি মিস নেপাল ২০১৪-এর মুকুট গ্রহণ করেছিলেন। অনুষ্ঠানটির আয়োজন করেছিল হিডেন ট্রেজার এবং তা স্পনসর করেছিল ফান্টা।   তথ্যসূত্র    বহিঃসংযোগ   ইউটিউব.কম  ইউটিউব.কম  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস নেপাল বিজয়ী বিষয়শ্রেণী:নেপালি নারী মডেল বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:লিম্বু ব্যক্তি বিষয়শ্রেণী:মিস ওয়ার্ল্ড ২০১৪-এর প্রতিনিধি
রয় জে গ্লোবার (জন্ম: ১ সেপ্টেম্বর, ১৯২৫) একজন মার্কিন তাত্ত্বিক পদার্থবিজ্ঞানী। তিনি হার্ভার্ড বিশ্ববিদ্যালয়ের একজন অধ্যাপক। তিনি ২০০৫ সালে জার্মান বিজ্ঞানী থিওডোর ওলফগ্যাং হ্যানশ এবং মার্কিন বিজ্ঞানী জন লুইস হলের সাথে যৌথভাবে পদার্থবিজ্ঞানে নোবেল পুরস্কার লাভ করেন।   জীবনী  গ্লোবার ১৯২৫ সালে নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৬ সালে ব্যাচেলর্স এবং ১৯৪৯ সালে পিএইচডি ডিগ্রি অর্জন করেন।   তথ্যসূত্র    বহিঃসংযোগ    Glauber States: Coherent states of Quantum Harmonic Oscillator  Roy J. Glauber at the Harvard Physics Department Faculty website  The Nobel Prize in Physics 2005  Dannie Heineman Prize 1996  "Physics Professor Awarded Nobel", Harvard Crimson, October 5, 2005   "Double Honours", Guardian, October 11, 2005  NYC High Schools   বিষয়শ্রেণী:১৯২৫-এ জন্ম বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:ইহুদি মার্কিন বিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:২০১৮-এ মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:ইহুদি নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ভোলাকোট বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  রামগঞ্জ উপজেলার পূর্বাংশে ভোলাকোট ইউনিয়নের অবস্থান। এ ইউনিয়নের পশ্চিমে ভাদুর ইউনিয়ন, উত্তরে নোয়াগাঁও ইউনিয়ন ও ভাটরা ইউনিয়ন, পূর্বে ভাটরা ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন এবং দক্ষিণে নোয়াখালী জেলার চাটখিল উপজেলার পরকোট ইউনিয়ন অবস্থিত।   প্রশাসনিক কাঠামো  ভোলাকোট ইউনিয়ন রামগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।   শিক্ষা ব্যবস্থা    যোগাযোগ ব্যবস্থা    খাল ও নদী    হাট-বাজার  নাগমুদ বাজার, আথককরা বাজার, টিওরী বাজার, দশভাইয়ের বাজার,কচু মার্কেট,দুধরাজপুর রাজার।   দর্শনীয় স্থান   নাগমুদ দিঘীপাড়।  লক্ষীধরপাড়া দিঘী।   উল্লেখযোগ্য ব্যক্তি  এটিএম শামসুজ্জামান   জনপ্রতিনিধি  আলহাজ্ব মোঃ দেলোয়ার হোসেন দিলু। (স্বতন্ত্র, চশমা প্রতীক)   আরও দেখুন   রামগঞ্জ উপজেলা  রামগঞ্জ থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগঞ্জ উপজেলার ইউনিয়ন